ভিক পোলার্ড
ভিক্টর ভিক পোলার্ড (ইংরেজি: Vic Pollard; জন্ম: ৭ সেপ্টেম্বর, ১৯৪৫) ইংল্যান্ডের বার্নলিতে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও ফুটবলার। ১৯৬৫ থেকে ১৯৭৪ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি ও সেন্ট্রাল ডিস্ট্রিক্টসের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শীতা দেখিয়েছেন ভিক্টর পোলার্ড নামে পরিচিত ভিক পোলার্ড।